ਕੌਰਨਰਸ਼ੌਪ
ਕੌਰਨਰਸ਼ੌਪ ਇੱਕ ਬਰਤਾਨਵੀ ਇੰਡੀ ਰੌਕ ਬੈਂਡ ਹੈ ਜੋ ਆਪਣੇ 1998 ਯੂ.ਕੇ. ਸਿੰਗਲ "ਬ੍ਰਿਮਫ਼ੁਲ ਔਫ਼ ਆਸ਼ਾ" ਲਈ ਮਸ਼ਹੂਰ ਹੈ। ਇਸ ਬੈਂਡ ਦੀ ਸਥਾਪਨਾ 1991 ਵਿੱਚ ਵੁਲਵਰਹੈਂਪਟਨ ਵਿੱਚ ਜਨਮੇ ਤਜਿੰਦਰ ਸਿੰਘ (ਗਾਇਕ, ਗੀਤਕਾਰ ਅਤੇ ਗਿਟਾਰਿਸਟ), ਉਸ ਦਾ ਭਾਈ ਅਵਤਾਰ ਸਿੰਘ (ਬੇਸ ਗਿਟਾਰ, ਆਵਾਜ਼), ਡੇਵਿਡ ਚੇਂਬਰਜ਼ (ਡ੍ਰਮਜ਼) ਅਤੇ ਬੈਨ ਆਇਰੇਸ (ਗਿਟਾਰ, ਕੀਬੋਰਡ ਅਤੇ ਤੰਬੂਰਾ) ਦੁਆਰਾ ਕੀਤੀ ਗਈ. ਇਹਨਾਂ ਵਿੱਚੋਂ ਪਹਿਲੇ ਤਿਨ ਜਾਣੇ ਪਰੈਸਟਨ ਦੇ ਬੈਂਡ ਜਨਰਲ ਹੈਵਕ ਦੇ ਮੈਂਬਰ ਸੀ, ਜਿਸਨੇ ਇੱਕ 1991 ਵਿੱਚ ਇੱਕ ਸਿੰਗਲ ("ਫ਼ਾਸਟ ਜਸਪਾਲ ਈਪੀ") ਰਿਲੀਜ਼ ਕੀਤਾ ਸੀ। ਬੈਂਡ ਦਾ ਨਾਮ ਬਰਤਾਨਵੀ ਏਸ਼ੀਆਈ ਲੋਕਾਂ ਬਾਰੇ ਬਣੀ ਧਾਰਨਾ ਉੱਤੇ ਪਿਆ, ਕਿਉਂਕਿ ਇਹ ਆਮ ਤੌਰ ਉੱਤੇ ਕੋਨੇ ਵਾਲੀਆਂ ਦੁਕਾਨਾਂ ਦੇ ਮਾਲਕ ਹੁੰਦੇ ਹਨ। ਇਹਨਾਂ ਦਾ ਸੰਗੀਤ ਭਾਰਤੀ ਸੰਗੀਤ, ਬ੍ਰਿਟਪੌਪ ਅਤੇ ਇਲੈਕਟ੍ਰੋਨਿਕ ਡਾਂਸ ਸੰਗੀਤ ਦਾ ਮਿਸ਼ਰਨ ਹੈ।